Το θέμα της μονιμότητας στην Αρχαιότερη Νεολιθική του βορειοελλαδικού χώρου
Creators: name: Καρελανίδου, Όλγα Γιούρι
Publisher: name: Aristotle University of Thessaloniki
Year: 2017
Subjects: Αρχαιότερη Νεολιθική
Μακεδονία
Μονιμότητα
Early Neolithic
Macedonia
Sedentism

description: Σκοπός αυτής της διπλωματικής εργασίας ήταν η μελέτη της έννοιας της μονιμότητας των θέσεων της βόρειας Ελλάδας κατά την Αρχαιότερη Νεολιθική περίοδο (6600/6400-5900/5800 π.Χ.), μέσα από την εξέταση των δημοσιευμένων αρχαιολογικών δεδομένων. Η αφετηρία της εργασίας είναι ότι η μονιμότητα των θέσεων πρέπει να εξετάζεται και να τεκμηριώνεται χωρίς να θεωρείται εξ αρχής δεδομένη. Αρχικά, ορίζεται το περιεχόμενο των όρων που χρησιμοποιούνται στην εργασία και γίνεται μια σύντομη αναφορά στην πορεία εξέλιξης της έννοιας της μονιμότητας στην αρχαιολογική σκέψη. Στη συνέχεια παρουσιάζονται τα αρχαιολογικά κριτήρια μονιμότητας που συναντώνται στη βιβλιογραφία και επισημαίνεται ο αμφιλεγόμενος χαρακτήρας τους. Έπειτα, παραθέτουμε επιλεκτικά ορισμένες μεσολιθικές θέσεις από τον ελλαδικό χώρο, ούτως ώστε να γίνουν συγκρίσεις με τα αρχαιολογικά σύνολα της Αρχαιότερης Νεολιθικής (ΑΝ) και να επισημανθούν ενδεχόμενες διαφορές στον βαθμό μονιμότητας μεταξύ των δύο περιόδων. Ακολουθεί εκτενής παρουσίαση των αρχαιολογικών δεδομένων της ΑΝ από τη Μακεδονία και τη Θράκη. Στη συνέχεια γίνεται αναφορά στην έννοια της μονιμότητας στην εθνογραφία και στη συμβολή της στην αρχαιολογική συζήτηση, μέσα από την εξέταση επιλεγμένων παραδειγμάτων. Στο συνθετικό τμήμα της εργασίας παρατίθενται οι κυριότερες συζητήσεις σχετικά με τη φύση της ΑΝ στον βορειοελλαδικό χώρο, τις οποίες έρχεται να συμπληρώσει και η προβληματική για τη μονιμότητα των θέσεων. Η εργασία ολοκληρώνεται με την παράθεση μιας γενικής συζήτησης και των τελικών συμπερασμάτων σχετικά με το θέμα της μονιμότητας των εξεταζόμενων θέσεων.
description: The aim of the thesis is to examine the concept of sedentism in the Early Neolithic period (6600/6400-5900/5800 B.C.) of Northern Greece, through the presentation of published archaeological data. The starting point of the study is that the sedentism of the settlements must be examined and documented without being taken for granted ab initio. Initially, we define the content of the terms used in the thesis and a brief reference to the evolution of the concept of sedentism in the archaeological thought is given. Then, we present the archaeological criteria of sedentism found in the literature and we emphasize their controversial character. Furthermore, we selectively present certain mesolithic sites from Greece in order to make comparisons with the archaeological data of the Early Neolithic (EN) period and to point out possible differences in the degree of sedentism between the two periods. Afterwards, an extensive presentation of the archaeological data of Macedonia and Thrace follows. Subsequently, we refer to the concept of sedentism in ethnography and its contribution to the relevant archaeological discussion, through the presentation of selected examples. The synthesis of the thesis, which follows, includes discussions regarding the nature of the EN in the Northern Greece, which is complemented by the arguments about the sedentism of the settlements. We conclude with a general discussion and the final conclusions on the issue of sedentism in prehistoric Greece.